ยอดเสียชีวิตจากไต้ฝุ่นไรถล่มฟิลิปปินส์พุ่งเกิน 130 คน 
President Rodrigo Duterte flew to the region affected Saturday and promised $40 million in aid. 
MANILA — ผู้ว่าฯ อาร์เธอร์ ยาพ กล่าวว่า ตัวเลขผู้เสียชีวิตอาจเพิ่มขึ้นเมื่อมีรายงานจากพื้นที่อื่น ๆ เข้ามา โดยขณะนี้ยังมีผู้สูญหายอีกราว 10 คน บาดเจ็บอีก 13 คน ในจังหวัดโบโฮล ผู้ว่าฯ ยาพ ยังได้สั่งการให้นายกเทศมนตรีของเมืองต่าง ๆ ประกาศคำสั่งฉุกเฉินเพื่อให้ทางการจัดส่งความช่วยเหลือด้านอาหารและน้ำดื่มเข้าไปยังพื้นที่ประสบภัยต่าง ๆ ทางการฟิลิปปินส์คาดว่ามีประชาชนได้รับผลกระทบจากพายุลูกนี้ราว 780,000 คน ในจำนวนนี้มากกว่า 300,000 คนต้องอพยพออกจากหมู่บ้านของพวกเขา ประธานาธิบดีโรดริโก ดูเตอร์เต เดินทางเยี่ยมพื้นที่ประสบภัยเมื่อวันเสาร์ พร้อมรับปากมอบความช่วยเหลือมูลค่า 40 ล้านดอลลาร์ พายุไต้ฝุ่นไร ถือเป็นหนึ่งในพายุที่รุนแรงที่สุดในรอบหลายปีที่พัดเข้าฟิลิปปินส์ โดยในช่วงหนึ่งพายุลูกนี้มีความเร็วลมสูงถึง 195 กม./ชม. ทางการคาดว่ามีเมืองต่าง ๆ อย่างน้อย 227 แห่งที่ไฟฟ้าดับ ซึ่งกำลังมีการซ่อมแซมเพื่อให้สามารถใช้การได้อีกครั้ง ขณะที่สนามบินท้องถิ่นสามแห่งเสียหายอย่างหนัก